CELEX: 62016TN0137
Language: mt
Date: 2016-03-25 00:00:00
Title: Kawża T-137/16: Rikors ippreżentat fil-25 ta’ Marzu 2016 – Uniwersytet Wrocławski vs Il-Kummissjoni Ewropea u REA

6.6.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 200/27
            
         Rikors ippreżentat fil-25 ta’ Marzu 2016 – Uniwersytet Wrocławski vs Il-Kummissjoni Ewropea u REA
   (Kawża T-137/16)
   (2016/C 200/39)
   Lingwa tal-kawża: il-Pollakk
   
      Partijiet
   
   
      Rikorrenti: Uniwersytet Wrocławski (Wrocław, il-Polonja) (rappreżentanti: W. Dubis, avukat)
   
      Konvenuti: Il-Kummissjoni Ewropea u l-Aġenzija Eżekuttiva għar-Riċerka (REA)
   
      Talbiet
   
   
               —
            
            
               tannulla d-deċiżjoni tal-Aġenzija Eżekuttiva għar-Riċerka (REA), li permezz tagħha ġie tterminat il-Ftehim ta’ Għotja Nr. 252908 għall-proġett COSSAR (Cooperative Spectrum Sensing Algorithms for Cognitive Radio Networks) (PIEF-GA-2009-252908), konkluż fis-26 ta’ Lulju 2010 fl-ambitu tas-Seba’ Programm Qafas tal-Unjoni Ewropea – Appoġġ Ewropew għat-Taħriġ u għall-Iżvilupp ta’ Karrieri ta’ Riċerkaturi (Marie Curie), u r-rikorrenti ġiet ordnata tħallas lura porzjon mill-għajnuna finanzjarja fl-ammonti ta’ EUR 36 508,37 u ta’ EUR 58 031,38 Euro u d-depożitu tal-fondi ta’ garanzija fl-ammont ta’ EUR 6 286,68 Euro, u ġiet ordnata tħallas penalità kuntrattwali fl-ammont ta’ EUR 5 803,14;
            
         
               —
            
            
               tordna lir-REA tirrimborsa lir-rikorrenti l-porzjon mill-għajnuna finanzjarja fl-ammonti ta’ EUR 36 508,37 u ta’ EUR 58 031,38, id-depożitu tal-fondi ta’ garanzija fl-ammont ta’ EUR 6 286,68 kif ukoll il-penalità kuntrattwali mħallsa fl-ammont ta’ EUR 5 803,14, flimkien mal-interessi dekorribbli mill-jum ta’ kull ħlas rispettiv sal-jum tar-rimbors;
            
         
               —
            
            
               tikkundanna lir-REA għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tressaq motiv marbut mal-interpretazzjoni ta’ REA tal-Artikolu III.3 [paragrafu 1(6)] (j) tal-Anness III tal-Ftehim tal-Għotja.
   
               —
            
            
               Ir-rikorrenti ssostni li, filwaqt li l-Ftehim tal-Għotja ma jinkludix definizzjoni legali tal-formulazzjoni tad-dispożizzjoni inkwistjoni, madankollu l-interpretazzjoni komuni tmur kontra dik sostnuta mir-REA. Hija tinvoka r-regoli ta’ interpretazzjoni letterali, funzjonali u teleoloġika fis-seħħ taħt id-dritt Belġjan, li, skont il-Ftehim tal-Għotja, huma kompletament applikabbli għalih.